Virallinen lehti nro C 313 , 12/10/1998 s. 0154



A4-0064/98 Ehdotus neuvoston direktiiviksi valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta annetun neuvoston direktiivin 92/12/ETY muuttamisesta (KOM(97)0326 - C4-0394/97 - 97/0181(CNS)) Ehdotus hyväksyttiin seuraavin tarkistuksin: (Tarkistus 4) Johdanto-osan 4 a kappale (uusi) >Alkuperäinen teksti> >EP:n äänestyksessä hyväksytty teksti> on tarpeen parantaa hallintomenettelyjen soveltamista jäsenvaltioiden välillä, jotta helpotetaan valmisteveron alaisten tuotteiden kauppaa yhteisön sisällä, (Tarkistus 1) Johdanto-osan 4 b kappale (uusi) >Alkuperäinen teksti> >EP:n äänestyksessä hyväksytty teksti> olisi pidettävä mielessä, että yhteisön valmisteveron yhdenmukaistaminen käynnistettiin ainoastaan muutamia kuukausia ennen yhtenäismarkkinoiden voimaantuloa, (Tarkistus 2) 1 ARTIKLA 24 artiklan 2 kohta (direktiivi 92/12/ETY) >Alkuperäinen teksti> 2. Komissiota avustaa «valmisteverokomitea», jäljempänä «komitea». Komitea muodostuu jäsenvaltioiden edustajista ja sen puheenjohtajana on komission edustaja. >EP:n äänestyksessä hyväksytty teksti> 2. a) Komissiota avustaa «valmisteverokomitea», jäljempänä «komitea». Komitea muodostuu jäsenvaltioiden edustajista ja sen puheenjohtajana on komission edustaja. >Alkuperäinen teksti> >EP:n äänestyksessä hyväksytty teksti> b) Euroopan parlamentin ja komission kesken tehtyä sopimusta (nk. Plumbin ja Delorsin sopimus) ei ole pantu täytäntöön. Se on nyt pantava täytäntöön. >Alkuperäinen teksti> >EP:n äänestyksessä hyväksytty teksti> c) Täten pannaan täytäntöön tulliasioita ja välillistä verotusta käsittelevän neuvoa-antavan komitean perustamisesta 30 päivänä heinäkuuta 1991 tehty komission päätös 91/453/ETY(1). >Alkuperäinen teksti> >EP:n äänestyksessä hyväksytty teksti> (1) EYVL L 241, 30.8.1991, s. 43. (Tarkistus 3) 1 ARTIKLA 24 artiklan 5 a kohta (uusi) (direktiivi 92/12/ETY) >Alkuperäinen teksti> >EP:n äänestyksessä hyväksytty teksti> 5a. Komissio ottaa käyttöön yhteisön passitusjärjestelmän uuden tietokoneistetun valvontajärjestelmän kanssa rinnakkain toimivan uuden tietokoneistetun valvontajärjestelmän yritysten kohtelun yhdenmukaisuuden varmistamiseksi ja määrää tämän vuoksi liitteessä aikataulun uuden tietokoneistetun valvontajärjestelmän käyttöönottamiselle. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston direktiiviksi valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta annetun neuvoston direktiivin 92/12/ETY muuttamisesta (KOM(97)0326 - C4-0394/97 - 97/0181(CNS))(Kuulemismenettely) Euroopan parlamentti, joka - ottaa huomioon komission ehdotuksen neuvostolle (KOM(97)0326 - 97/0181(CNS)) ((EYVL C 267, 3.9.1997, s. 58.)), - neuvoston kuultua sitä EY:n perustamissopimuksen 99 artiklan mukaisesti (C4-0394/97), - ottaa huomioon työjärjestyksensä 58 artiklan, - ottaa huomioon talous- ja raha-asioita sekä teollisuuspolitiikkaa käsittelevän valiokunnan mietinnön (A4-0064/98); 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 4. Pyytää neuvottelumenettelyn aloittamista, jos neuvosto aikoo poiketa parlamentin hyväksymästä sanamuodosta; 5. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 6. Kehottaa puhemiestään välittämään tämän lausunnon neuvostolle ja komissiolle.